|  |  |
| --- | --- |
| Kategória | Szükséges igazolások |
| **fogyatékossággal élő vagy egészségi állapota miatt rászorult:** | * A pályázó vagy a vele egy háztartásban élő családtag tartós betegségének a szakellátást nyújtó intézmény – egészségügyi adatok nélküli - szakorvosi igazolás (Név, dátum, betegség neve, kezelő/kiállító orvos neve, pecsétje látszódhat az igazoláson; nem látszódhat a TAJ szám, betegség részletes leírása) * Helyi népesség-nyilvántartó iroda vagy önkormányzat által kiállított egy hónapnál nem régebbi igazolás a pályázó hallgató állandó lakcíme szerinti ingatlanban életvitelszerűen lakó, bejelentett vagy tartózkodási hellyel rendelkező személyekről * A pályázóval egy háztartásban élő személy(ek) jövedelemigazolása (pályázati tájékoztató alapján) |
| **halmozottan hátrányos helyzetű vagy hátrányos helyzetű:** | * Ha a hallgatót a gyámhatóság ideiglenes hatállyal intézetbe utalta, gyámhatóság állami nevelésbe vette, gyámhatóság átmeneti nevelésbe vette, gyámhatóság tartós nevelésbe vette, akkor ennek igazolására csatolandó az illetékes gyámhatóság igazolása. * Amennyiben a hallgató rendszeres gyermekvédelmi kedvezményben részesül, akkor ennek igazolására az önkormányzat által kiállított igazolás. (12. számú melléklet) * Amennyiben a pályázó hallgató a pályázat benyújtásának idején hátrányos helyzetű/halmozottan hátrányos helyzetű, úgy az ezt igazoló önkormányzat által kiállított igazolás. (13. számú melléklet) * Amennyiben a pályázó hallgatót tartós nevelésbe vették, akkor erről az illetékes hatóság igazolása, valamint a nevelőszülői díj igazolása is szükséges. * A pályázóval egy háztartásban élő személy(ek) jövedelemigazolása (pályázati tájékoztató alapján) * Helyi népesség-nyilvántartó iroda vagy önkormányzat által kiállított egy hónapnál nem régebbi igazolás a pályázó hallgató állandó lakcíme szerinti ingatlanban életvitelszerűen lakó, bejelentett vagy tartózkodási hellyel rendelkező személyekről |
| **árva vagy félárva:** | * Az elhunyt szülő(k) halotti anyakönyvi kivonat(ainak) olyan adattartalmú másolata, mely csak az elhunyt személy nevét tartalmazza (az elhunyt nevén kívül minden adatot kérünk kitakarni) (11. számú melléklet) * Árvaellátás igazolása csak akkor szükséges, ha a pályázó önfenntartó. * Hozzátartozói (özvegyi nyugdíj) vagy ideiglenes hozzátartozói (ideiglenes özvegyi nyugdíj) ellátási összegét tartalmazó egy hónapnál nem régebbi postai kifizetési szelvény vagy elektronikus folyósítás esetén egy hónapnál nem régebbi és az ellátás értékösszegének jóváírási sorát tartalmazó bankszámlakivonat, melyen a rendszeres szociális ösztöndíj esetében nem releváns adatokat ki kell takarnia a pályázónak pl. vásárlás, készpénz felvétel stb. tranzakciók kitakarása szükséges. (7. számú melléklet) * Amennyiben hozzátartozói ellátás nem kerül folyósításra, az igénylést elutasító Nyugdíjfolyósító Igazgatóság határozatának olyan kivonata, melyből egyértelműen megállapítható az ellátás elutasítása vagy megszüntetése, amennyiben nem áll rendelkezésre az igazolás, nyilatkozattal szükséges igazolni, hogy nem részesül özvegyi nyugdíjban. Nyugdíjas törzslap, éves kimutatás nem szükséges a pályázathoz. * A pályázóval egy háztartásban élő személy(ek) jövedelemigazolása (pályázati tájékoztató alapján) * Helyi népesség-nyilvántartó iroda vagy önkormányzat által kiállított egy hónapnál nem régebbi igazolás a pályázó hallgató állandó lakcíme szerinti ingatlanban életvitelszerűen lakó, bejelentett vagy tartózkodási hellyel rendelkező személyekről |
| **gyámsága nagykorúsága miatt szűnt meg:** | * Amennyiben a pályázó hallgató gyámsága nagykorúsága miatt megszűnt, be kell nyújtani az erről szóló gyámhatósági igazolást. * Helyi népesség-nyilvántartó iroda vagy önkormányzat által kiállított egy hónapnál nem régebbi igazolás a pályázó hallgató állandó lakcíme szerinti ingatlanban életvitelszerűen lakó, bejelentett vagy tartózkodási hellyel rendelkező személyekről * A pályázóval egy háztartásban élő személy(ek) jövedelemigazolása (pályázati tájékoztató alapján) |
| **pályázó eltartója nem a szülő, vagy házas, vagy szülő/családfenntartó** | * Amennyiben a pályázó eltartója/eltartói nem a szülő/szülők, akkor az eltartó(k) és a szülő(k) által büntetőjogi felelősség tudatában és teljes bizonyító erejű magánokiratban (pl. saját kézzel írja és aláírja vagy két tanú együttes jelenlétében írja alá, illetve a már aláírt dokumentumot saját kezű aláírásának ismeri el) tett egy hónapnál nem régebbi nyilatkozat (6. számú melléklet) * Amennyiben a pályázó házas és állandó lakcíme szerinti ingatlanban szülővel/szülőkkel él, a külön háztartásban élés igazolási dokumentumainak, valamint a hallgató jövedelmének és a házastárs jövedelmének jelen tájékoztató vonatkozó pontjai szerinti igazolási dokumentumok benyújtása szükséges. * Amennyiben a pályázó szülő/nevelőszülő vagy családfenntartó, akkor a tények igazolása érdekében szükséges a gyermek születési anyakönyvi kivonata, mely igazolja, hogy a gyermek a pályázó hallgató gyermeke. Az egy főre jutó jövedelem megbízható megállapítása érdekében két éven aluli gyermek után járó csecsemőgondozási díj, gyermekgondozási segély, gyermekgondozási díj, gyermeknevelési támogatás értékösszegének igazolása érdekében egy hónapnál nem régebbi postai kifizetési szelvény, vagy elektronikus folyósítás esetén egy hónapnál nem régebbi és az ellátás értékösszegének jóváírási sorát tartalmazó bankszámlakivonat, melyen a rendszeres szociális ösztöndíj esetében nem releváns adatokat ki kell takarnia a pályázónak pl. vásárlás, készpénz felvétel stb. tranzakciók kitakarása szükséges. (7. számú melléklet) * Nyilatkozat, melyben hozzájárul a pályázó szülő, hogy a Neptunban gyermeket nevelő státusza rögzítésre kerüljön (14. számú melléklet). Valamint a pályázóval egy háztartásban élők jövedelmének jelen tájékoztató vonatkozó pontjai szerinti igazolások. A nevelőszülőként kapott díj, illetve ápolási díj tekintetében a személyes adatok és egészségügyi adatok nélküli határozat benyújtása is szükséges az ellátás összegét igazoló dokumentum mellett. * A pályázóval egy háztartásban élő személy(ek) jövedelemigazolása (pályázati tájékoztató alapján) * Helyi népesség-nyilvántartó iroda vagy önkormányzat által kiállított egy hónapnál nem régebbi igazolás a pályázó hallgató állandó lakcíme szerinti ingatlanban életvitelszerűen lakó, bejelentett vagy tartózkodási hellyel rendelkező személyekről |
| **öneltartó vagy önfenntartó:** | * Az öneltartói státuszt jelölő hallgató köteles feltölteni egy egy évnél nem régebbi közjegyző által hitelesített nyilatkozatot, melyben az öneltartói állapot kezdetének megjelölése mellett az alábbiak közül az egyiknek szerepelnie kell: * eltartója vagy eltartói kijelenti vagy kijelentik, hogy a pályázót anyagi jellegű támogatásban részesíti vagy részesítik (a támogatás összegének feltüntetésével); * eltartója vagy eltartói kijelenti vagy kijelentik, hogy a pályázót semmilyen anyagi jellegű támogatásban nem részesíti vagy részesítik; * vagy a pályázó kijelenti, hogy a megromlott kapcsolat miatt nem tud eltartóitól nyilatkozatot kérni. * Az öneltartói státuszt jelölő hallgató köteles a pályázat benyújtását megelőző egy hónap (a továbbiakban: igazolandó időszak) bevételeit, illetve kiadásat igazolni a tájékoztató szerint, illetve a 15.számú mellékletben feltüntetni azokat |
| **A rokkantnyugdíjas pályázó vagy a pályázóval egy háztartásban élő rokkantnyugdíjas családtag:** | * a leszázalékolás tényét tartalmazó – egészségügyi adatok nélküli – a rokkantság igazolására alkalmas dokumentum. (Név, dátum, betegség neve, kezelő/kiállító orvos neve, pecsétje, leszázalékolás mértéke látszódhat az igazoláson; nem látszódhat a TAJ szám, betegség részletes leírása) * A pályázóval egy háztartásban élő személy(ek) jövedelemigazolása (pályázati tájékoztató alapján) * Helyi népesség-nyilvántartó iroda vagy önkormányzat által kiállított egy hónapnál nem régebbi igazolás a pályázó hallgató állandó lakcíme szerinti ingatlanban életvitelszerűen lakó, bejelentett vagy tartózkodási hellyel rendelkező személyekről |
| **A pályázó szülei elváltak, vagy külön élnek:** | * A szülők válása okán a pályázó hallgató háztartásában jelentkező gyermektartás összegét rögzítő, a szülő(k) által két tanú jelenlétében büntetőjogi felelősség tudatában egy hónapnál nem régebben megtett nyilatkozat. (válási végzést nem fogadunk el igazolásként) * Amennyiben a szülők (akár a pályázó hallgató állandó lakcíme szerinti ingatlanban) külön háztartásban élnek, akkor a külön háztartást, valamint a gyermek(ek)től külön háztartásban élő szülő részéről a gyermek(ek) támogatására fordított értékösszeget rögzítő – az államháztartás alrendszeréből jogszabály alapján természetes személy részére nyújtható juttatásra való jogosultság valós tényének igazolása érdekében –egy hónapnál nem régebben megtett önkéntes nyilatkozat (6.számú melléklet). * Helyi népesség-nyilvántartó iroda vagy önkormányzat által kiállított egy hónapnál nem régebbi igazolás a pályázó hallgató állandó lakcíme szerinti ingatlanban életvitelszerűen lakó, bejelentett vagy tartózkodási hellyel rendelkező személyekről * A pályázóval egy háztartásban élő személy(ek) jövedelemigazolása (pályázati tájékoztató alapján) |